ประกาศนายทะเบียนสมาคม
ประจำกรุงเทพมหานคร
เรื่อง จดทะเบียนแก้ไขเพิ่มเติมข้อบังคับของสมาคม

ด้วย นายดวงแก้ว คารินทา นายกสมาคม ได้ยื่นคำร้องขอจดทะเบียนการแก้ไขเพิ่มเติม
ข้อบังคับของบัณฑิตทางกฎหมายและพุทธศาสตร์ โดยมีใจความสำคัญ ดังนี้

แก้ไขเพิ่มเติมข้อบังคับ ข้อ ๑, ๕, ๖, ๑๓, ๑๙, ๒๐ และข้อ ๓๑ ความว่า

ข้อ ๑ สมาคมนี้ชื่อว่า “สมาคมบัณฑิตทางกฎหมายและพุทธศาสตร์” หมายถึง สมาคม
ที่ประกอบด้วยสมาชิกผู้สำเร็จการศึกษาปริญญาบัณฑิตศึกษาในสาขาวิชาการศึกษากฎหมายและพุทธศาสตร์และต้องเป็นเปรียญธรรมหรือเป็นบัณฑิต
ทางพระพุทธศาสนาหรือสำเร็จการศึกษาด้านพระพุทธศาสนา ตั้งแต่ระดับนักธรรมชั้นตรีหรือเทียบเท่าขึ้นไป
เพื่อร่วมกันบำเพ็ญประโยชน์ตามวัตถุประสงค์ของสมาคม ชื่อย่อว่า ส.ก.พ. ชื่อภาษาอังกฤษว่า
Buddhist Scholar Lawyers’ Association ชื่อย่อว่า BSLA

ข้อ ๕ สมาชิกของสมาคม ประกอบด้วย

๕.๑ สมาชิกสามัญ ได้แก่ผู้สำเร็จการศึกษาปริญญาบัณฑิตศึกษาในสาขาวิชาการศึกษากฎหมายและเปรียญธรรม
หรือเป็นบัณฑิตด้านพระพุทธศาสนาหรือสำเร็จการศึกษาด้านพระพุทธศาสนา ตั้งแต่ระดับนักธรรมชั้นตรี
หรือเทียบเท่าขึ้นไป มีความเข้าใจวัตถุประสงค์ของสมาคมและสมัครเป็นสมาชิกสามัญตามระเบียบของสมาคม
ฯลฯ

ข้อ ๖ สมาชิกต้องประกอบด้วยคุณสมบัติดังกล่าวไว้ ก่อนจะเป็นสมาชิกสามัญตามระเบียบที่กำหนดไว้

๖.๑ เป็นบุคคลสัญชาติไทยผู้บรรลุนิติภาวะแล้ว และยกเว้นสมาชิกกิตติมศักดิ์
ไม่เป็นบุคคลสัญชาติไทยก็ดี
ฯลฯ

ข้อ ๑๓ หากมีคณะกรรมการคนหนึ่งซึ่งเรียกว่า คณะกรรมการสมาคม การทำหน้าที่บริหารกิจการ
ของสมาคม มีจำนวนอย่างน้อย ๙ คน (อย่างไรก็ดีหากมีเกินกว่านี้) คน จะสามารถทำการเลือกกตั้ง
ของที่ประชุมใหญ่ของสมาคม และให้ผู้ที่ได้รับเลือกกตั้งจากที่ประชุมใหญ่เลือกกตั้งกันเองเป็นนายกสมาคม คน
และอุปนายก คน คน

การประชุมคณะกรรมการสมาคม คณะอนุกรรมการ คณะทำงาน หรือคณะที่ปรึกษา ให้เลขาธิการหรือเลขานุการคณะอนุกรรมการ คณะทำงานหรือคณะที่ปรึกษา แล้วแต่กรณี แจ้งผู้เข้าประชุมทราบ เป็นหนังสือพร้อมวาระการประชุมที่ลงลายมือชื่อกำกับ ส่งถึงผู้รับทางไปรษณีย์ หรือทางจดหมายอิเล็กทรอนิกส์ หรือสื่อออนไลน์ ก่อนการประชุมนั้น ๆ อย่างน้อย ๗ วัน

ข้อ ๒๐ การประชุมเกี่ยวกับการบริหารงานที่เป็นงานประจำซึ่งไม่ใช่งานสำคัญเกี่ยวกับการเงิน หรืองบประมาณ การบริหารงานบุคคล หรือการแต่งตั้งหรือถอดถอนบุคลากระดับสูง การออกระเบียบและการบังคับใช้ระเบียบ หรืองานนโยบายสำคัญอื่น ๆ หากมีความจำเป็นเร่งด่วนก็ให้ผู้เป็นประธาน หรือหัวหน้าคณะทำงาน อาจจัดการประชุมด้วยวิธีการสื่อสารทางไกล (Tele-Communications) ได้แก่ การสื่อสารแบบวิดีโอคอนเฟอร์เรนซ์ (Video-Conference) การสื่อสารทางจดหมาย อิเล็กทรอนิกส์ เฟซบุ๊ก แอพพลิเคชั่นไลน์ หรือการสื่อสารอิเล็กทรอนิกส์อื่น ๆ โดยองค์ประชุมต้องมีผู้เข้าร่วมประชุมอย่างน้อย ๑ ใน ๕ ของกรรมการ หรือนายกกรรมการ หรือคณะทำงานหรือที่ปรึกษา แล้วแต่กรณี เท่านี้มีอยู่

การประชุมด้วยวิธีการสื่อสารทางไกล (Tele-Communications) ตามวรรคแรกให้ประธานการประชุม สั่งให้จัดทำการบันทึกภาพเคลื่อนไหวประกอบเสียง หรือบันทึกภาพข้อความ ที่ปรากฏในการสนทนากล่าวแต่กรณี และลงลายมือชื่อกำกับไว้เป็นหลักฐานอ้างอิง

ข้อ ๓๑ การประชุมคณะกรรมการสมาคม การประชุมใหญ่สามัญหรือวิสามัญ ให้นายกสมาคม เป็นผู้กำหนดสถานที่ประชุมตามความเหมาะสมและสะดวกแก่ผู้เข้าประชุม

นายทะเบียนสมาคมประจำกรุงเทพมหานคร ได้มีคำสั่งให้รับจดทะเบียนแกไขเพิ่มเติมข้อบังคับของสมาคมรายนี้แล้ว เลขทะเบียนที่ จ. **/2562** ตั้งแต่วันที่ ** สิงหาคม **2562

ฉะนั้น อาศัยอำนาจตามความในมาตรา ** และมาตรา **แห่งประมวลกฎหมายแพ่งและพาณิชย์จึงประกาศให้ทราบโดยทั่วกัน

ประกาศณ วันที่ ** สิงหาคม พ.ศ. **62
รักษฤต พยัคฆ์
นิติกรชำนาญการพิเศษ รักษาการในตำแหน่ง
ผู้อำนวยการส่วนการรักษาความสงบเรียบร้อย **ปฏิบัติราชการแทน
อธิบดีกรมการปกครอง
นายทะเบียนสมาคมประจำกรุงเทพมหานคร